ՀԻՄՆԱՎՈՐՈՒՄ

«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱԲՈՎՅԱՆ ՔԱՂԱՔԻ 8-ՐԴ ՄԻԿՐՈՇՐՋԱՆԻ 2-ՐԴ ԹԱՂԱՄԱՍԻ ԹԻՎ 78/1 ՀԱՍՑԵՈՒՄ ԳՏՆՎՈՂ ՀՈՂԱՄԱՍԸ ՍԵՎԱԿ ՀՈՎՀԱՆՆԻՍՅԱՆԻՆ ՈՒՂՂԱԿԻ ՎԱՃԱՌՔՈՎ, ԸՆԴԼԱՅՆՄԱՆ ՆՊԱՏԱԿՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի և 2-րդ մասի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 1-ին, 3-րդ ենթակետերի, 2-րդ կետի պահանջներին համապատասխան։   
 Սևակ Հովհաննիսյանը իրեն սեփականության իրավունքով պատկանող Աբովյան քաղաքի 8-րդ միկրոշրջանի 2-րդ թաղամասի 78 հասցեում գտնվող հողամասում ունի բնակելի տուն։ Հարևանությամբ գտնվող Աբովյան համայնքի սեփականություն հանդիսացող Աբովյան քաղաքի 8-րդ միկրոշրջանի 2-րդ թաղամասի 78/1 հասցեում գտնվող 50.9 քառակուսի մետր մակերեսով հողամասն անհնար է որպես առանձին գույքային միավոր աճուրդային կարգով օտարել, այն սահմանակից է ընդլայնվող հողամասին՝ օբյեկտին և օտարվող հողամասը սահմանակից է ընդլայնվող հողամասին և օտարվող հողամասի դիրքը կամ ռելիեֆը (երկրի մակերևույթի ամբողջություն) թույլ չի տալիս այն կառուցապատել, կամ օտարվող հողամասը կարող է կառուցապատվել բացառապես օժանդակ շինություններով, բակային ջրավազաններ ու կառույցներ համարվող տնտեսական օգտագործման շինություններով, կցակառույցներով կամ ավտոտնակներով և օտարվող հողամասը սահմանակից է ընդլայնվող հողամասին և օտարվող հողամասի դիրքի կամ ռելիեֆի առանձնահատկություններից ելնելով՝ ընդլայնվող հողամաս տրանսպորտային միջոցներով մուտք գործելու որևիցե այլընտրանքային հնարավորություն առկա չէ, բացի օտարվող հողամասից կամ ընդլայնվող հողամաս հնարավոր է մուտք գործել բացառապես օտարվող հողամասից։

Վերը նշված հանգամանքները ՀՀ կառավարության 2016 թվականի մայիսի 26-ի N 550-ն որոշման հիման վրա հիմք են սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։ Օտարվող հողամասը գտնվում է տարածագնահատման գոտիականության 10-րդ գոտում և հողամասի կադաստրային արժեքը մեկ քառակուսի մետրի համար կազմում է 6834.3 ՀՀ դրամ։

«Աբովյան համայնքի սեփականություն հանդիսացող Աբովյան քաղաքի 8-րդ միկրոշրջանի 2-րդ թաղամասի թիվ 78/1 հասցեում գտվող հողամասը Սևակ Հովհաննիսյանին ուղղակի վաճառքով, ընդլայնման նպատակով օտարելու մասին» Աբովյան համայնքի ավագանու որոշման նախագծի ընդունման առնչությամբ առաջանում է Աբովյան համայնքի ղեկավարի՝ հողամասերին միասնական հասցե տրամադրելու մասին որոշման ընդունման անհրաժեշտություն։   
   
   
  
 ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ